Freden i Berlin

Freden i Berlin var en fredsavtale mellom Preussen og Østerrike undertegnet den 28. juli 1742 i Berlin. Den bekreftet freden i Breslau og avsluttet endelig Den første schlesiske krig.

Fredsavtalen innebar at Preussen overtok det meste av Schlesien fra Østerrike, og øket sitt territorium med en tredjedel. Til gjengjeld forlot Preussen koalisjonen mot Maria Theresia.

Freden varte bare til 1744, da Fredrik den store marsjerte inn i Bøhmen og startet Den annen schlesiske krig.

Kategori:Den østerrikske arvefølgekrig
Kategori:Berlins historie
Kategori:Fredsavtaler
Kategori:Traktater av 1742
Kategori:1742 i Preussen